**LIETUVOS DALYVAVIMO**

**ATVIROS VYRIAUSYBĖS PARTNERYSTĖS TARPTAUTINĖJE INICIATYVOJE**

**2016–2018 METŲ VEIKSMŲ PLANO ĮGYVENDINIMO**

**ĮSIVERTINIMO ATASKAITA**

Vilnius

2018-11-15

2016 m. gegužės 30 d. Lietuvos Respublikos Vyriausybė pritarė trečiajam Lietuvos dalyvavimo atviros Vyriausybės partnerystės tarptautinėje iniciatyvoje dvejų metų veiksmų planui. Veiksmų planas nustato pagrindines Atviros Vyriausybės iniciatyvas, jų įgyvendinimo gaires, veiksmus, atsakingus vykdytojus ir planuojamus rezultatus.

2016-2018 metų plane numatytos Atviros Vyriausybės kryptys:

1. Viešojo valdymo institucijų veiklos atvirumas visuomenei;
2. Korupcijos prevencija, skaidrumo skatinimas;
3. Piliečių dalyvavimo ir įsitraukimo į viešuosius valstybės reikalus didinimas.

Lietuvos dalyvavimo atviros Vyriausybės partnerystės tarptautinėje iniciatyvoje 2016-2018 metų veiksmų planą (toliau - Planas) parengė Vyriausybės kanclerio 2016 m. kovo 7 d. įsakymu Nr. V-34 „Dėl darbo grupės sudarymo“ atnaujinta darbo grupė. Darbo grupę papildė nauji nariai iš nevyriausybinio sektoriaus, t. y. Pilietinės visuomenės instituto, „Transparency International“ Lietuvos skyriaus, Nevyriausybinių organizacijų, informacijos ir paramos centro atstovai.

Planas buvo rengiamas remiantis Lietuvos strateginiais dokumentais, tokiais kaip Valstybės pažangos strategija „Lietuva 2030“, 2014-2020 metų nacionalinės pažangos programa, Viešojo valdymo tobulinimo 2012-2020 metų programa, Lietuvos Respublikos nacionalinė kovos su korupcija 2015-2020 metų programa, Informacinės visuomenės plėtros 2014-2020 metų programa „Lietuvos Respublikos skaitmeninė darbotvarkė“ ir kt.

Dėl plano nuostatų konsultuotasi su suinteresuotais asmenimis, darbo grupės nariais, vyko viešoji konsultacija portale „Mano vyriausybė“: [http://epilietis.lrv.lt/lt/konsultacijos/pasiulymai- atviros-vyriausybes-partnerystes-veikloms](http://epilietis.lrv.lt/lt/konsultacijos/pasiulymai-atviros-vyriausybes-partnerystes-veikloms).

Siekiant atsižvelgti į piliečių nuomonę, 2017 rugsėjo 11-24 d. įvyko viešoji konsultacija su visuomene (<http://epilietis.lrv.lt/lt/formos/atviros-vyriausybes-partnerystes-plano-igyvendinimo-konsultacija>), kurios tikslas buvo pristatyti Plano įgyvendinimo pažangą, sužinoti piliečių nuomonę ir gauti pasiūlymus dėl Plano veiksmų įgyvendinimo. Viešojoje konsultacijoje, kuri vyko elektroninės apklausos metodu, dalyvavo NVO, verslo, asociacijų ir kitų įstaigų atstovai bei aktyvūs piliečiai. Su įvykusios viešosios konsultacijos (apklausos) rezultatais galite susipažinti (<http://epilietis.lrv.lt/lt/konsultacijos/atviros-vyriausybes-partnerystes-plano-igyvendinimo-konsultacija>).

Taip pat siekiant įgyvendinti atviros Vyriausybės partnerystės tarptautinės iniciatyvos reikalavimus, keliamus rengiant dvimečius veiksmų planus, vienas iš kurių - atlikti tarpinį įgyvendinamų planų įsivertinimą, buvo parengta ir viešai paskelbta Lietuvos dalyvavimo atviros Vyriausybės partnerystės tarptautinėje iniciatyvoje plano įgyvendinimo tarpinė įsivertinimo ataskaita, kurią galite rasti čia (<http://epilietis.lrv.lt/lt/dalyvauk-priimant-ir-keiciant-sprendimus/isitrauk-i-atviros-vyriausybes-veiklas/igyvendinti-veiksmu-planai>

Visa su Lietuvos dalyvavimu tarptautinėje iniciatyvoje „Atviros Vyriausybės partnerystė“ susijusi informacija skelbiama Vyriausybės interneto svetainėje <http://lrvk.lrv.lt/lt/apie-vyriausybes-kanceliarija/vykdomi-projektai/atviros-vyriausybes-partneryste>.

Lietuvos dalyvavimo Atviros Vyriausybės partnerystės tarptautinėje iniciatyvoje

2016–2018 metų veiksmų plano įgyvendinimo rezultatai[[1]](#footnote-1)

|  |  |  |  |  |  |
| --- | --- | --- | --- | --- | --- |
| **Bendras 2016-2018 veiksmų plano įgyvendinimo progresas** | | | | | |
|  |  | Nepradėta | Pradėta įgyvendinti | Įpusėta | Atlikta |
| 1. | Sukurti Lietuvos atvirų duomenų portalą ir integruoti į Europos bendrą skaitmeninę rinką |  |  | x |  |
| 2. | Sukurti ir įgyvendinti informacijos apie Vyriausybės vykdomą veiklą ir visuomenės dalyvavimą valdyme viešinimo priemones |  |  | x |  |
| 3. | Viešinti informaciją apie valstybės ir savivaldybių institucijų ir įstaigų pajamas, išlaidas elektroninėje erdvėje |  |  | x |  |
| 4. | Sukurti ir transliuoti socialinę reklamą, kurios tikslinė tema - korupcijos prevencija sveikatos priežiūros sistemoje |  | x |  |  |
| 5. | Sukurti teisines, organizacines ir technines priemones, kad būtų galima patogiu būdu gauti išsamią informaciją apie rinkimus ir balsavimo tvarką, savo dalyvavimą rinkimuose, aukas politinės kampanijos dalyviams |  |  | x |  |
| 6. | Sukurti konsultavimosi su visuomene mechanizmą |  |  |  | x |
| 7. | Ugdyti atviro viešojo valdymo kultūrą valstybės tarnyboje diegiant atviros Vyriausybės partnerystės vertybes |  |  | x |  |
| 8. | Sukurti NVO duomenų bazę |  | x |  |  |
| 9. | Sukurti NVO fondą |  | x |  |  |

|  |  |  |  |  |
| --- | --- | --- | --- | --- |
| **I. Viešojo valdymo institucijų veiklos atvirumas visuomenei** | | | | |
| 1. Sukurti Lietuvos atvirų duomenų portalą ir integruoti į Europos bendrą skaitmeninę rinką | | | | |
| 2016 m. gegužės 31 d. – 2018 m. gruodžio 31 d. | | | | |
| Pagrindinė įsipareigojimą įgyvendinanti institucija / įstaiga | Informacinės visuomenės plėtros komitetas prie Susisiekimo ministerijos | | | |
| **Įsipareigojimo aprašymas** | | | | |
| Pagrindinė sprendžiama problema | Viešojo valdymo institucijų veiklos skaidrumo ir viešosios informacijos prieinamumo visuomenei didinimas yra svarbi atviros Vyriausybės iniciatyva. Viešojo sektoriaus duomenų atvėrimas skatina efektyvų viešojo sektoriaus informacijos pakartotinį panaudojimą naujoviškomis interneto paslaugoms kurti ir kartu yra reikšmingas potencialas skatinti verslą, ypač smulkųjį ir vidutinį.   * Šiuo metu Lietuvoje nesudarytos palankios sąlygos nevaržomai naudotis valstybės institucijų sukaupta informacija; * Nors valstybė yra sukaupusi didelius skaitmeninės apimties informacijos išteklius, kurie užtikrina sklandų institucijų tarpusavio bendradarbiavimą ir bendravimą su gyventojais ir verslu, tačiau nėra reikiamų sąlygų atverti viešuosius duomenis privatiems asmenims naudoti savo tikslais; * Tik nedidelė dalis įstaigų teikia duomenų rinkmenas atvirais formatais, tinkamais mašininio nuskaitymo ir tolimesnio apdorojimo paslaugoms kurti. Didžioji dalis duomenų pateikiama fragmentuotais išrašais ar formatais, nepritaikytais mašininiam nuskaitymui, arba jie iš viso neteikiami, nes yra susiję su asmens duomenimis, valstybės ekonominiais, socialiniais, teisėsaugos ar kitais interesais, duomenų subjekto ar kitokia informacija, kurios viešinimas yra apribotas įstatymais; * Lietuvoje kol kas nėra reikiamos infrastruktūros, tinkamos Lietuvos atviriems duomenims teikti ES valstybėms narėms ir disponuoti kitų ES valstybių narių atvirais duomenimis, įsiliejant į bendrą Europos skaitmeninę rinką.   Tikslas – sukurti centralizuotai valdomas ir bendrai naudojamas informacinių technologijų aplinkas, leidžiančias duomenų tvarkytojams rengti ir skelbti, o verslui ir visuomenei, be išankstinių sąlygų ir patogiai surasti bei naudoti viešojo sektoriaus institucijų tvarkomus duomenis tiek verslui plėtoti, tiek nevyriausybinėms iniciatyvoms įgyvendinti. | | | |
| Įsipareigojimas | * Sukurti atvirų duomenų portalą, įgalinantį atvirų duomenų ir metaduomenų formavimą bei jų naudojimą; * Sukurti duomenų nuasmeninimo ar įstatymiškai neskelbtinos informacijos eliminavimo bei transformavimo į atvirų duomenų struktūras ir formatus prototipinius sprendinius; * Apmokyti valstybės institucijų specialistus naudotis portalo paslaugomis; * Parengti projekte dalyvaujančių institucijų prioritetinių atvirų duomenų rinkinius ir jų metaduomenis naudojimui per atvirų duomenų portalą; * Integruoti Lietuvos atvirų duomenų portalą su Europos Sąjungos atvirų duomenų portalu. | | | |
| Kaip įsipareigojimo įgyvendinimas prisidės prie visuomenės problemos sprendimo? | 1. Valstybės institucijų tvarkomi duomenys yra jų veiklos efektyvumo, skaidrumo ir priimtų sprendimų pagrįstumo artefaktai. Galimybė visuomenės atstovams naudotis šiais duomenimis sudaro prielaidas:   1.1 įvertinti ar institucijų veikla yra vykdoma visuomenės interesų labui;   * 1. įvertinti, ar institucijų veikla yra efektyvi;   2. įvertinti, ar institucijų sprendimai yra pagrįsti;   3. teikti racionalius pasiūlymus dėl institucijų įgyvendinimų priemonių tikslingumo, naudos, efektyvumo ir skaidrumo gerinimo;   4. skatinti visuomenę domėtis valstybės institucijų veikla ir ją objektyviai vertinti;   1.6. suinteresuoti valstybės institucijas - gerinti ir optimizuoti savo veiklą ir efektyvumą.  Tokiu būdu sukuriama galimybė visuomenei vykdyti valstybės institucijų veiklos kontrolę ir sudaromos prielaidos institucijų ir politikų atsiskaitomybei didinti. | | | |
| Kaip šis įsipareigojimas susijęs su AVP vertybėmis? | * Įsipareigojimas tiesiogiai tarnauja duomenų atvėrimui, pagerins atvertų duomenų ar informacijos kokybę, padidins informacijos pasiekiamumą visuomenei ar suteiks visuomenei realią galimybę įgyvendinti teisę gauti informaciją – tai skaidrumo vertybės garantas; * Įsipareigojimas sukuria pagrindą ir prielaidas visuomenei ne tik dalyvauti sprendimų priėmime bet taip pat daryti įtaką ir rengti savo siūlymus. Tai tiesioginis katalizatorius skatinti pilietinės savimi pasitikinčios ir racionaliai kritiškos bei aktyvios visuomenės formavimąsi; * Įsipareigojimas sukuria informacinį pagrindą objektyviai vertinti valstybės institucijų ir tarnautojų veiklą, pasiektus rezultatus ir argumentuotai reikalauti atsakomybės jeigu jie yra netinkami, neracionalūs, nenaudingi visuomenei. | | | |
| Papildoma informacija | * „Lietuvos atvirų duomenų formavimo metodologinių ir teisinio reglamentavimo priemonių įgyvendinimas bei tam reikalingų valstybės institucijų darbuotojų kompetencijų ugdymas“ įgyvendinimui pagal 2014–2020 metų Europos Sąjungos fondų investicijų veiksmų programos 10 prioriteto „Visuomenės poreikius atitinkantis ir pažangus viešasis valdymas“ 10.1.2-ESFA-V-915 priemonę „Viešojo valdymo institucijų atvirumo didinimas ir visuomenės įsitraukimo į viešojo valdymo procesus skatinimas“ (350.534,68 €); * „Atvirų duomenų platformos, įgalinančios efektyvų viešojo sektoriaus informacijos pakartotinį panaudojimą verslui, ir jos valdymo įrankių sukūrimas“ įgyvendinimui pagal 2014–2020 metų Europos Sąjungos fondų investicijų veiksmų programos 2 prioriteto „Informacinės visuomenės skatinimas“ 02.2.1-CPVA-V-523 priemonę „Atvirų duomenų sąveikumas ir optimizavimas“ (2 927 593 €). | | | |
| Įgyvendinimo lygiai | Nepradėta | Pradėta įgyvendinti | Įpusėta | Atlikta |
|  |  | X |  |
| Konkrečių rezultatų aprašymas | * Sukurti atvirų duomenų tvarkymo procesai ir jų vykdymą apibrėžiantys metodiniai dokumentai bei parengti ir priimti nauji teisės aktai ir esamų teisės aktų pakeitimai, įgalinantys ir užtikrinantys atvirų duomenų formavimo proceso įgyvendinimą; * Sukurta centralizuota prieiga prie Lietuvos viešojo sektoriaus atvirų duomenų metaduomenų ir duomenų rinkinių, leidžianti patogiai surasti ir gauti atvirus duomenis. Įdiegti pažangūs duomenų tvarkymo metodai. * Parengta atvirų duomenų metaduomenų tvarkymo medžiaga ir apmokyti valstybės institucijų specialistai; * Lietuvos atvirieji duomenys integruoti į ES bendrą skaitmeninę rinką; * Sukurtas atvirų duomenų portalas, sujungiantis būtinas technologines priemones – metaduomenų tvarkymo, duomenų nuasmeninimo ir pašalinimo, kitų įstatymais nustatytų prieigos ribojimų, duomenų konvertavimo į atvirus formatus, semantinių ryšių nustatymo, duomenų paieškos ir pateikties valdymo; * Sukurtos sąsajos, reikalingos duomenims teikti automatiniu būdu. * Lietuvos atvirų duomenų portalas integruotas su Europos atvirų duomenų portalu. | | | |
| Tolimesni žingsniai | 1. Projektų įgyvendinimo paslaugų pirkimas; 2. Projektų įgyvendinimas; 3. Institucijų atvirų duomenų formavimo proceso stebėsena ir korekcijos. | | | |
| Pagrindinių įsipareigojimo žingsnių įgyvendinimas | | Pradžios data | Pabaigos data | Įgyvendinimo lygis |
| Teisės gauti informaciją iš Valstybės ir savivaldybių institucijų ir įstaigų bei Valstybės informacinių išteklių įstatymų pakeitimų, sudarančių teisines prielaidas duomenų atvėrimo įgyvendinimui, priėmimas | | 2014 | 2016 | Įgyvendinta |
| Projektinių pasiūlymų parengimas:   * Lietuvos atvirų duomenų formavimo metodologinių ir teisinio reglamentavimo priemonių įgyvendinimas bei tam reikalingų valstybės institucijų darbuotojų kompetencijų ugdymas; * Atvirų duomenų platformos, įgalinančios efektyvų viešojo sektoriaus informacijos pakartotinį panaudojimą verslui, ir jos valdymo įrankių sukūrimas | | 2016 | 2016 | Įgyvendinta |
| Paraiškų projektų įgyvendinimui parengimas, pateikimas ir suderinimas | | 2017-03 | 2017-04 | Įgyvendinta |
| Konkursų projektų įgyvendinimui organizavimas ir sutarčių su vykdytojais sudarymas | | 2017-03 | 2017-12 | Vykdoma - Įpusėta |
| Projekto “Lietuvos atvirų duomenų formavimo metodinių ir teisinio reglamentavimo priemonių įgyvendinimas bei tam reikalingų valstybės institucijų darbuotojų kompetencijų ugdymas” įgyvendinimas | | 2017 | 2019 | Vykdoma- įpusėta |
| Atvirų duomenų platformos, įgalinančios efektyvų viešojo sektoriaus informacijos pakartotinį panaudojimą verslui, ir jos valdymo įrankių sukūrimas įgyvendinimas | | 2018 | 2020 | Pradėta vykdyti |
| Nuolatinis visų Valstybės institucijų ir įstaigų vykdomas atvirų duomenų formavimas | | Pradedant 2020 | Nuolatos | Numatyta |
| Kontaktinė informacija | | | | |
| Pagrindinė įsipareigojimą įgyvendinanti institucija/įstaiga | Informacinės visuomenės plėtros komitetas prie Lietuvos Respublikos susisiekimo ministerijos | | | |
| Atsakingi asmenys | Kęstutis Andrijauskas  Julius Belickas | | | |
| Pareigos, departamentas | Kęstutis Andrijauskas, direktoriaus pavaduotojas  Julius Belickas, Informacinių išteklių skyriaus patarėjas | | | |
| Elektroninis paštas ir telefono numeris | [kestutis.andrijauskas@ivpk.lt](mailto:kestutis.andrijauskas@ivpk.lt), tel. +370 693 63852  [julius.belickas@ivpk.lt](mailto:julius.belickas@ivpk.lt), +370 618 72994 | | | |
| Kiti su įsipareigojimo įgyvendinimu susiję asmenys | | | | |
| Ministerijos, departamentai / įstaigos | Susisiekimo ministerijos Informacinės visuomenės plėtros departamentas | | | |
| Pilietinės visuomenės organizacijos, privatus sektorius, daugiašaliai santykiai, darbo grupės | Informacijos verslo asociacija, Infobalt | | | |

|  |  |  |  |  |
| --- | --- | --- | --- | --- |
| **I. Viešojo valdymo institucijų veiklos atvirumas visuomenei** | | | | |
| 2. Sukurti ir įgyvendinti informacijos apie Vyriausybės vykdomą veiklą ir visuomenės dalyvavimą valdyme viešinimo priemones. | | | | |
| 2016 m. gruodžio 31 d. - 2017 m. gruodžio 31d. | | | | |
| Pagrindinė įsipareigojimą įgyvendinanti institucija / įstaiga | Lietuvos Respublikos Vyriausybės kanceliarija | | | |
| **Įsipareigojimo aprašymas** | | | | |
| Pagrindinė sprendžiama problema | Šiuo metu trūksta vienodos komunikacijos ir teigiamam viešojo valdymo institucijų veiklos įvaizdžio formavimui skirtų priemonių, kurios tinkamai ir kokybiškai komunikuotų dalyvavimo viešosiose konsultacijose vertę gyventojams.  Pirma, Vyriausybei atskaitingos institucijos ir įstaigos neturi bendrų informacijos apie Vyriausybės veiklą viešinimo standartų; antra, komunikaciją vykdo skirtingos institucijos, turinčios skirtingus komunikavimo gebėjimus ir išteklius, todėl nėra užtikrinama vienoda Vyriausybės veiklos komunikacija.  Siekiant, kad komunikacija būtų efektyvesnė ir greičiau pasiektų visuomenę, būtina naudoti naujausias komunikacijos tendencijas atitinkančius kanalus informacijai viešinti. Vieni iš svarbiausių tokių kanalų šiuo metu yra socialiniai tinklai. Nustatyta, kad Lietuvoje 65 procentai vidutinio amžiaus gyventojų naudojasi internetu kiekvieną dieną, dauguma jų turi „Facebook“ socialinio tinklo paskyras. 37 procentai 15-74 metų šalies gyventojų prie „Facebook“ socialinio tinklo paskyros prisijungia kasdien (TNS duomenys, 2016).  Norint efektyviai vykdyti komunikacines veiklas socialiniuose tinkluose, būtinas aktyvus įdomaus turinio generavimas ir kokybiškas vizualinis pateikimas. | | | |
| Įsipareigojimas | Informacija apie Vyriausybės veiklą visuomenei turi būti lengvai prieinama ir pateikiama aiškia ir suprantama forma jai priimtiniausiais komunikacijos kanalais. Kartu visuomenei turi būti prieinama informacija apie viešojo valdymo procesus ir galimybes juose dalyvauti. Būtina ne tik sistemingai viešinti šią informaciją, bet ir užtikrinti metodinę pagalbą institucijoms ir stiprinti jų gebėjimus, reikalingus viešojo valdymo procesų atvirumui didinti. | | | |
| Kaip įsipareigojimo įgyvendinimas prisidės prie visuomenės problemos sprendimo? | Informacija apie Vyriausybės veiklą visuomenei bus prieinama ir pateikiama jai aiškia ir suprantama forma.  Bus sukurti bendri informacijos apie Vyriausybės veiklą viešinimo standartai ir užtikrinta metodinė pagalba institucijoms stiprinant jų gebėjimus, reikalingus viešojo valdymo procesų atvirumui didinti. | | | |
| Kaip šis įsipareigojimas susijęs su AVP vertybėmis? | Įsipareigojimas susijęs su skaidrumo vertybe. Įgyvendinus suplanuotas veiklas padidės informacijos apie Vyriausybės vykdomą veiklą pasiekiamumas visuomenei.  Įsipareigojimas susijęs ir su pilietinio aktyvumo vertybe. Įgyvendinus suplanuotas veiklas padidės visuomenės dalyvavimo viešojo valdymo procesuose prieinamumas. | | | |
| Įgyvendinimo lygiai | Nepradėta | Pradėta įgyvendinti | Įpusėta | Atlikta |
|  |  | X |  |
| Konkrečių rezultatų aprašymas | * Sukurta Vyriausybės stiliaus knyga. * Parengtos Vyriausybės veiklos viešinimo gairės (rekomendacijos), kaip užtikrinti visuomenei priimtiną veiklos viešinimo praktiką, orientuotą į bendrą standartą, interaktyvumą, grįžtamąjį ryšį ir efektyvumą, taikant šiuolaikiškus ir vienodus komunikacijos standartus, būdus ir priemones. * Sukurtas Vyriausybės veiklai pristatyti skirtas PowerPoint pateikties šablonas (prezentacijos šablonas). * Sukurtas interaktyvus Vyriausybės veiklos elektroninis naujienlaiškis. * Sukurti Vyriausybės veiklos viešinimo šablonai. * Suorganizuota „Atviros Vyriausybės“ viešinimo kampanija „Facebook“ socialiniame tinkle. Sukurtas puslapis “Piliečių ministerija” Facebook, kuriame pristatomos dalyvavimo viešajame sektoriuje galimybes, žmonės skatinami dalyvauti viešosiose konsultacijose. * Suorganizuoti mokymai Vyriausybei atskaitingų įstaigų viešųjų ryšių specialistams, siekiant stiprinti jų gebėjimus, reikalingus viešojo valdymo procesų atvirumui didinti. * Parengtas vartotojui draugiškas (aiškus ir suprantamas) portalo „Mano Vyriausybė“ turinys. | | | |
| Tolimesni žingsniai | * Sukurtas interaktyvus Vyriausybės veiklos elektroninis naujienlaiškis. * Sukurti Vyriausybės veiklos viešinimo šablonai. * Suorganizuoti mokymai Vyriausybei atskaitingų įstaigų viešųjų ryšių specialistams, siekiant stiprinti jų gebėjimus, reikalingus viešojo valdymo procesų atvirumui didinti. * Parengtas vartotojui draugiškas (aiškus ir suprantamas) portalo „Mano Vyriausybė“ turinys. | | | |
| Pagrindinių įsipareigojimo žingsnių įgyvendinimas | | Pradžios data | Pabaigos data | Įgyvendinimo lygis |
| Sukurtas Vyriausybės veiklai pristatyti skirtas PowerPoint pateikties šablonas (prezentacijos šablonas). | | 2017-04-01 | 2017-05-30 | Atlikta |
| Suorganizuoti mokymai Vyriausybei atskaitingų įstaigų viešųjų ryšių specialistams, siekiant stiprinti jų gebėjimus, reikalingus viešojo valdymo procesų atvirumui didinti. | | 2017-04-01 | 2018-02-08 | Atlikta |
| Parengtas vartotojui draugiškas (aiškus ir suprantamas) portalo „Mano Vyriausybė“ turinys. | | 2017-09-01 | 2019-06-01 | Pradėta |
| Parengtos Vyriausybės veiklos viešinimo gairės (rekomendacijos), kaip užtikrinti visuomenei priimtiną veiklos viešinimo praktiką, orientuotą į bendrą standartą, interaktyvumą, grįžtamąjį ryšį ir efektyvumą, taikant šiuolaikiškus ir vienodus komunikacijos standartus, būdus ir priemones. | | 2017-01-01 | 2018-02-08 | Atlikta |
| Parengta Vyriausybės stiliaus knyga | | 2017-01-01 | 2017-10-01 | Atlikta |
| Suorganizuota „Atviros Vyriausybės“ viešinimo kampanija „Facebook“ socialiniame tinkle. | | 2017-06 | 2018-02-08 | Atlikta |
| Kontaktinė informacija | | | | |
| Pagrindinė įsipareigojimą įgyvendinanti institucija/įstaiga | Lietuvos Respublikos Vyriausybės kanceliarija | | | |
| Atsakingi asmenys | Laima Staknytė-Patinskienė | | | |
| Pareigos, departamentas | Komunikacijos departamento Ryšių su visuomene skyrius | | | |
| Elektroninis paštas ir telefono numeris | [Laima.Patinskiene@lrv.lt](mailto:Laima.Patinskiene@lrv.lt) | | | |
| Kiti su įsipareigojimo įgyvendinimu susiję asmenys | | | | |
| Ministerijos, departamentai / įstaigos | - Ministerijos ir joms pavaldžios įstaigos. | | | |
| Pilietinės visuomenės organizacijos, privatus sektorius, daugiašaliai santykiai, darbo grupės | - | | | |

|  |  |  |  |  |
| --- | --- | --- | --- | --- |
| **II. Korupcijos prevencija, skaidrumo skatinimas** | | | | |
| 3. Viešinti informaciją apie valstybės ir savivaldybių institucijų ir įstaigų pajamas, išlaidas elektroninėje erdvėje per tam sukurtą informacinę sistemą | | | | |
| 2016 m. liepos 1 d. - 2018 m. gruodžio 31 d. | | | | |
| Pagrindinė įsipareigojimą įgyvendinanti institucija / įstaiga | Lietuvos Respublikos finansų ministerija | | | |
| **Įsipareigojimo aprašymas** | | | | |
| Pagrindinė sprendžiama problema | * Šiuo metu nėra sukurto vieningo metodinio, teisinio ir informacinių ir ryšių technologijų (toliau - IRT) priemonių modelio, kuris užtikrintų informacijos apie viešojo sektoriaus subjektų (toliau – VSS) pajamas, pajamų šaltinius, lėšų gavėjus ir kitus finansinius duomenis viešinimą elektroninėje erdvėje. * Visuomenė jai priimtinu būdu negauna informacijos apie VSS pajamas ir išlaidas, pasigendama galimybės naudojantis elektroninės paieškos bei analizės įrankiais surasti ir analizuoti aktualią informaciją apie valstybės ir (ar) savivaldybių VSS pajamas, pajamų šaltinius, lėšų gavėjus ir (ar) kitą finansinę informaciją, nes dauguma duomenų pateikiami skirtingais formatais.   Įsipareigojimu siekiama spręsti visas minėtas ir kitas susijusias problemas, tokiu būdu didinant viešojo sektoriaus sprendimų ir procedūrų skaidrumą, viešumą ir atskaitingumą visuomenei. | | | |
| Įsipareigojimas | Įsipareigojimo tikslas – sukurti ir įdiegti metodines ir IRT priemones, skirtas viešinti elektroninėje erdvėje informaciją apie VSS pajamas, išlaidas, kitus finansinius duomenis ir elektroninės paieškos bei analizės įrankius, skirtus surasti ir analizuoti piliečiams, nevyriausybinėms organizacijoms ir kitiems suinteresuotiems asmenims aktualią informaciją, kuri padės geriau suprasti viešųjų institucijų finansinę veiklą ir valstybės finansinių išteklių panaudojimą. | | | |
| Kaip įsipareigojimo įgyvendinimas prisidės prie visuomenės problemos sprendimo? | Įsipareigojimas bus įgyvendinamas sukuriant informacinę sistemą, skirtą viešinti duomenis apie VSS pajamas ir išlaidas elektroninėje erdvėje (toliau – IS). IS taip pat turės priemones duomenų surinkimui, integravimui ir apdorojimui iš skirtingų duomenų šaltinių. | | | |
| Kaip šis įsipareigojimas susijęs su AVP vertybėmis? | Šis įsipareigojimas atvers duomenis, pagerins atvertų duomenų ar informacijos kokybę, padidins informacijos pasiekiamumą visuomenei, suteiks visuomenei teisę gauti informaciją, sukurs ir pagerins visuomenės galimybes ir sugebėjimus dalyvauti sprendimų priėmime arba daryti jiems įtaką, pagerins sąlygas pilietinei visuomenei. Todėl įsipareigojimas susijęs su pilietinio aktyvumo, vertybe. | | | |
| Papildoma informacija | Įsipareigojimas kaip atskira priemonė yra numatytas Lietuvos Respublikos nacionalinės kovos su korupcija 2015–2025 metų programos įgyvendinimo 2015–2019 metų tarpinstituciniame veiklos plane, patvirtintame Lietuvos Respublikos Vyriausybės 2015 m. birželio 17 d. nutarimu Nr. 648 „Dėl Lietuvos Respublikos nacionalinės kovos su korupcija 2015–2025 metų programos įgyvendinimo 2015–2019 metų tarpinstitucinio veiklos plano patvirtinimo“ (priemonė Nr. 1.1.1 „Viešinti informaciją apie valstybės ir savivaldybių institucijų ir įstaigų pajamas, išlaidas elektroninėje erdvėje per tam sukurtą informacinę sistemą.  Įsipareigojimo biudžetas – 580 000,00 (penki šimtai aštuoniasdešimt tūkstančių eurų 00 ct). | | | |
| Įgyvendinimo lygiai | Nepradėta | Pradėta įgyvendinti | Įpusėta | Atlikta |
|  |  | X |  |
| Konkrečių rezultatų aprašymas | * Parengta informacinės sistemos rodiklių architektūra; * Parengti: IS "Atvirieji finansai" techninė specifikacija ir sistemos pirkimo dokumentai; * Pradėtas vykdyti sistemos kūrimo ir diegimo paslaugų pirkimas. | | | |
| Tolimesni žingsniai | Informacinės sistemos "Atvirieji finansai" sukūrimas ir įdiegimas. | | | |
| Pagrindinių įsipareigojimo žingsnių įgyvendinimas | | Pradžios data | Pabaigos data | Įgyvendinimo lygis |
| IS rodiklių architektūros parengimas | | 2016-07 | 2018-03 | Įgyvendinta |
| IS "Atvirieji finansai" sukūrimas ir įdiegimas:  1. Sistemos pirkimo dokumentų parengimas ir pirkimo paskelbimas;  2. Sistemos kūrimas ir diegimas. | | 2018-06  2018-06  2018-12 | 2020-06  2018-11  2020-06 | Pradėta įgyvendinti |
| Kontaktinė informacija | | | | |
| Pagrindinė įsipareigojimą įgyvendinanti institucija/įstaiga | Lietuvos Respublikos finansų ministerija | | | |
| Atsakingi asmenys | Rasa Kavolytė | | | |
| Pareigos, departamentas | Lietuvos Respublikos finansų ministerijos Valstybės iždo departamento direktoriaus pavaduotoja. | | | |
| Elektroninis paštas ir telefono numeris | El. paštas: [rasa.kavolyte@finmin.lt](mailto:rasa.kavolyte@finmin.lt)  Telefono numeris (8 5) 2390 270 | | | |
| Kiti su įsipareigojimo įgyvendinimu susiję asmenys | | | | |
| Ministerijos, departamentai / įstaigos | * Informacinės visuomenės plėtros komiteto prie Susisiekimo ministerijos; * Lietuvos Respublikos specialiųjų tyrimų tarnyba; * Lietuvos savivaldybių asociacija. | | | |
| Pilietinės visuomenės organizacijos, privatus sektorius, daugiašaliai santykiai, darbo grupės | Tarpinstitucinė darbo grupė, sudaryta finansų ministro 2016 m. birželio 14 d. įsakymu Nr. 1K-246 „Dėl darbo grupės sudarymo“. | | | |

|  |  |  |  |  |
| --- | --- | --- | --- | --- |
| **II. Korupcijos prevencija, skaidrumo skatinimas** | | | | |
| 4. Sukurti ir transliuoti socialinę reklamą, kurios tikslinė tema – korupcijos prevencija sveikatos priežiūros sistemoje. | | | | |
| 2016 − 2019 m. | | | | |
| Pagrindinė įsipareigojimą įgyvendinanti institucija / įstaiga | Sveikatos apsaugos ministerija (SAM) | | | |
| **Įsipareigojimo aprašymas** | | | | |
| Pagrindinė sprendžiama problema | Lietuvos korupcijos žemėlapio 20016 m. duomenimis, gyventojai (51 proc.) sveikatos priežiūros sektorių vertina kaip labiausiai korumpuotą iš viso viešojo sektoriaus (2014 m. - 55 proc.). Taip pat socialinė reklama iki šiol buvo vykdoma tik asmens sveikatos priežiūros įstaigose – klijuojami ant gydytojų durų lipdukai su užrašu „Geriausia padėka gydytojui yra paciento šypsena ir ačiū“, monitoriai gydymo įstaigose, lankstinukai, informacija skelbimų stenduose. Taikant šias viešinimo priemones nepakankamai pasiekiamos kitos visuomenės grupės – vaikai, jaunimas, verslo atstovai, darbingi asmenys, kurie gydymo įstaigose šiuo metu mažai lankosi ir jų nepasiekia įstaigų viduje viešinama antikorupcinė informacija. | | | |
| Įsipareigojimas | Sukurta ir transliuojama socialinė reklama, skirta korupcijos prevencijai sveikatos priežiūros sistemoje. | | | |
| Kaip įsipareigojimo įgyvendinimas prisidės prie visuomenės problemos sprendimo? | Antikorupcinė socialinė reklama sveikatos priežiūros sistemoje prisidės prie visuomenės, sveikatos priežiūros sistemos darbuotojų, verslo atstovų ir kitų tikslinių grupių antikorupcinio švietimo ir informavimo, netolerantiškos aplinkos korupcijai formavimo ir įgyvendinimo sveikatos priežiūros sistemoje. | | | |
| Kaip šis įsipareigojimas susijęs su AVP vertybėmis? | Socialinė reklama teigiamai prisidės prie „Atviros Vyriausybės partnerystės“ vertybių plėtojimo: institucijų veiklos skaidrumo ir atvirumo didinimo, informacijos visuomenei didinimo, informacijos pasiekiamumo didinimo, informacijos pateikimo visuomenei kokybės didinimo, sukuria ir pagerina visuomenės galimybes (per grįžtamojo ryšio informacijos, pranešimų ir skundų teikimą) dalyvauti gerinant teikiamas paslaugas ir didinant įstaigų veiklos skaidrumą, skatinant teisės aktų reikalavimų ir paslaugų teikimo tvarkos laikymąsi, skatina visuomenę būti pilietiškais ir atsakingais, netoleruoti korupcijos. | | | |
| Papildoma informacija | Įgyvendinant šią priemonę, prisidedama prie šių strateginių dokumentų tikslų įgyvendinimo:   * Lietuvos Respublikos nacionalinės kovos su korupcija 2015–2025 metų programos, patvirtintos Lietuvos Respublikos Seimo 2015 m. kovo 10 d. nutarimu Nr. XII-1537; * Šakinės korupcijos prevencijos sveikatos priežiūros sistemoje 2015–2019 metų programos, patvirtintos Lietuvos Respublikos sveikatos apsaugos ministro 2015 m. gruodžio 10 d. įsakymu Nr. V-1433. | | | |
| Įgyvendinimo lygiai | Nepradėta | Pradėta įgyvendinti | Įpusėta / užbaigta | Atlikta |
|  | x |  |  |
| Konkrečių rezultatų aprašymas | Parengtas ir sėkmingai įgyvendintas antikorupcinės socialinės reklamos sveikatos priežiūros sistemoje sukūrimo ir sklaidos planas. | | | |
| Tolimesni žingsniai | * Pasirašyta sutartis su paslaugos teikėju dėl socialinės reklamos plano sukūrimo ir įgyvendinimo; * Suderintas antikorupcinės socialinės reklamos sveikatos priežiūros sistemoje sukūrimo ir sklaidos planas; * 2018 m. pradėtos vykdyti 2 kampanijos (iš 11 numatytų kampanijų):   1. Nekišk kyšio. Tai įžeidimas ir pažeminimas Tikslinė auditorija – plačioji visuomenė;   2. Nekišk kyšio. Pranešk pastebėjęs Tikslinė auditorija – plačioji visuomenė, verslas, sveikatos priežiūros sektoriaus darbuotojai;   3. Kampanijų metu nacionaliniuose („Lietuvos sveikata“, „Lietuvos gydytojo žurnalas“, regioniniuose leidiniuose ir internete bus publikuojami straipsniai antikorupcine tematika, rengiami reportažai radijo stotyse;  1. Pateikiame keletą pavyzdžių: <https://www.delfi.lt/partnerio-turinys/nekisk-kysio/kur-kreiptis-susidurus-su-korupcija-sveikatos-prieziuros-sektoriuje.d?id=79377017>; 2. <http://valstietis.lt/naujienos/salyje/susidure-su-korupcija-ligonineje-ar-poliklinikoje-raginami-skambinti-112/> 3. <https://www.15min.lt/naujiena/aktualu/lietuva/nedave-populiariausio-kysio-ligonineje-papasakojo-kaip-su-jomis-tada-elgesi-56-1047134>; 4. <https://www.delfi.lt/partnerio-turinys/nekisk-kysio/kysis-gydytojui-nusikaltimas-raginama-netyleti-ir-pranesti-apie-korupcija.d?id=79297487>; 5. <https://www.15min.lt/naujiena/aktualu/lietuva/gydytojas-anesteziologas-v-jakutis-geriausias-ginklas-kovojant-su-korupcija-viesumas-56-1041984>. | | | |
| Pagrindinių įsipareigojimo žingsnių įgyvendinimas | | Pradžios data | Pabaigos data | Įgyvendinimo lygis |
| 2018 m. vasario 1 d. pasirašyta SAM ir ESF sutartis dėl projekto „Korupcijos prevencijos didinimas sveikatos apsaugos sektoriuje“ finansavimo (kurio viena iš veiklų - socialinė reklama) | | 2018-01-01 | 2020-04 | Pradėta |
| 2018 m. rugpjūčio 7 d. pasirašyta sutartis dėl antikorupcinės socialinės reklamos sveikatos priežiūros sistemoje sukūrimo ir sklaidos plano parengimo ir įgyvendinimo | | 2018-08-07 | 2020-08-06 | Pradėta |
| * Planuojamos vykdyti kampanijos: * Nekišk kyšio. Tai įžeidimas ir pažeminimas Tikslinė auditorija – plačioji visuomenė; * Nekišk kyšio. Pranešk pastebėjęs Tikslinė auditorija – plačioji visuomenė, verslas, sveikatos priežiūros sektoriaus darbuotojai. * Nekišk kyšio. Būsi tinkamai gydomas ir be jo. Tikslinė auditorija – plačioji visuomenė. * Nekišk kyšio. Tai – nusikaltimas. Kampanijos tikslinės grupės – sveikatos priežiūros įstaigų darbuotojai ir pacientai, kuriems padėtume geriau suprasti korupcinės veiklos esmę ir galimas pasekmes. * Nekišk kyšio. Padėkok gydytojui. Tikslinė auditorija – plačioji visuomenė. * Nekišk kyšio. Investuok į save. Tikslinė auditorija – senjorai. * Nekišk kyšio. Geroji antikorupcinė patirtis. Tikslinė auditorija – sveikatos priežiūros įstaigų darbuotojai ir visuomenė. * Nekišk kyšio. Už gydymą jau susimokėjai. Tikslinė auditorija – plačioji visuomenė. * Nekišk kyšio. Skatink medicinos pažangą. Tikslinė auditorija – plačioji visuomenė ir sveikatos priežiūros sektoriaus darbuotojai. * Nekišk kyšio. Būk budrus stebėk viešuosius pirkimus. Tikslinė grupė - verslas, susijęs su sveikatos priežiūros sektoriumi. | | 2018-11 | 2019-12 | Nepradėta |
| * *Įsipareigojimo įgyvendinimo lygis ir datos priklauso nuo SAM ir ESFA pasirašytos sutarties datos ir gauto finansavimo iš ES fondų.* | | | | |
| Kontaktinė informacija | | | | |
| Pagrindinė įsipareigojimą įgyvendinanti institucija/įstaiga | | Sveikatos apsaugos ministerija | | |
| Atsakingi asmenys | | Loreta Katinienė | | |
| Pareigos, departamentas | | Antikorupcijos ir atitikties skyriaus patarėja | | |
| Elektroninis paštas ir telefono numeris | | loreta.katiniene@sam.lt | | |
| Kiti su įsipareigojimo įgyvendinimu susiję asmenys | | | | |
| Ministerijos, departamentai / įstaigos | | Specialiųjų tyrimų tarnyba | | |
| Pilietinės visuomenės organizacijos, privatus sektorius, daugiašaliai santykiai, darbo grupės | | - | | |
| Papildoma informacija | | | | |
| Šis įsipareigojimas kaip atskira priemonė yra numatytas Nacionalinės kovos su korupcija 2015-2025 metų programos įgyvendinimo 2015-2019 metų tarpinstituciniame veiklos plane.  Priemonės „sukurti ir transliuoti socialinę reklamą, kurios tikslinė tema – korupcijos prevencija sveikatos priežiūros sistemoje “ (5.1.8 priemonė), numatytos Nacionalinės kovos su korupcija 2015-2025 metų programos įgyvendinimo 2015-2019 metų tarpinstituciniame veiklos plane, įgyvendinimas dėl užsitęsusių finansavimo skyrimo ir viešųjų pirkimų procedūrų nukeltas 2019 m. gruodžio 31 d. (TAR, 2018-10-22, Nr. 2018-16487). | | | | |

|  |  |  |  |  |
| --- | --- | --- | --- | --- |
| **II. Korupcijos prevencija, skaidrumo skatinimas** | | | | |
| 5. Sukurti teisines, organizacines ir technines priemones, kad būtų galima patogiu būdu gauti išsamią informaciją apie rinkimus ir balsavimo tvarką, savo dalyvavimą rinkimuose ir auką politinės kampanijos dalyviui | | | | |
| Pagrindinė įsipareigojimą įgyvendinanti institucija / įstaiga | Lietuvos Respublikos vyriausioji rinkimų komisija | | | |
| **Įsipareigojimo aprašymas** | | | | |
| Pagrindinė sprendžiama problema | Šiuo metu nėra galimybių gauti išsamią informaciją apie rinkimus ir balsavimo tvarką, savo dalyvavimą rinkimuose ir auką politinės kampanijos dalyviui. | | | |
| Įsipareigojimas | Suteikti visuomenei išsamią informaciją apie rinkimus ir balsavimo tvarką, savo dalyvavimą rinkimuose ir auką politinės kampanijos dalyviams. | | | |
| Kaip įsipareigojimo įgyvendinimas prisidės prie visuomenės problemos sprendimo? | Bus sukurta ir įdiegta sistema, per kurią bus galima gauti išsamią informaciją apie rinkimus ir balsavimo tvarką, savo dalyvavimą rinkimuose ir auką politinės kampanijos dalyviui. | | | |
| Kaip šis įsipareigojimas susijęs su AVP vertybėmis? | Įsipareigojimas susijęs su:   * skaidrumo vertybe, nes jis pagerins atvertų duomenų ar informacijos kokybę, padidins informacijos pasiekiamumą visuomenei ir suteiks visuomenei teisę gauti informaciją; * pilietinio aktyvumo vertybe, nes sukurs ir pagerins visuomenės galimybes, sugebėjimus dalyvauti sprendimų priėmime ir daryti jiems įtaką; * viešojo sektoriaus atskaitomybės vertybe, kadangi įsipareigojimas sukuria ir pagerina reguliacinius mechanizmus siekiant padidinti politikų atskaitomybę už jų veiksmus. | | | |
| Papildoma informacija | * Įsipareigojimo biudžetas – 2,6 mln. Eur; * Sąsajos su kitomis nacionalinėmis plėtros programomis ir strateginiais planais:  1. Lietuvos Respublikos nacionalinės kovos su korupcija 2015–2025 metų programos įgyvendinimo 2015–2019 metų tarpinstitucinio veiklos plano, patvirtinto Lietuvos Respublikos Vyriausybės 2015 m. birželio 17 d. nutarimu Nr. 648 „Dėl Lietuvos Respublikos nacionalinės kovos su korupcija 2015–2025 metų programos įgyvendinimo 2015–2019 metų tarpinstitucinio veiklos plano patvirtinimo“, 1.1.2 priemone; 2. Lietuvos Respublikos vyriausiosios rinkimų komisijos pirmininko 2017 m. gegužės 15 d. įsakymas Į1-14(1.3) „Dėl rinkimų duomenų atvėrimo visuomenei koncepcijos patvirtinimo“.  * Sąsajos su tvarios plėtros tikslais:   Siekiama užtikrinti valstybės gerovės politikos įgyvendinime skaidrumą, plėtojant ir diegiant inovatyvias antikorupcines priemones vietos ir regionų lygiu. | | | |
| Įgyvendinimo lygiai | Nepradėta | Pradėta įgyvendinti | Įpusėta | Atlikta |
|  |  | *X* |  |
| Konkrečių rezultatų aprašymas | 1. Lietuvos Respublikos vyriausioji rinkimų komisija įgyvendino elektroninių pažangių paslaugų teikimo rinkėjams projektą „Rinkėjo puslapis“ (projekto kodas VP2-3.1-IVPK-14-K-01-011) pagal Ekonomikos augimo veiksmų programos 3 prioriteto „Informacinė visuomenė visiems“ įgyvendinimo priemonę Nr. VP2-3.1-IVPK-14-K „Pažangios elektroninės paslaugos“ iš Europos regioninės plėtros fondo ir Lietuvos Respublikos valstybės biudžeto lėšų. Projekto pradžia: 2012-09-01, pabaiga – 2015-06-30. Projektui finansuoti buvo išmokėta 1 528 108,31 Eur. Portalas „Rinkėjo puslapis“ kiekvienam rinkėjui leidžia prisijungti prie savo profilio ir gauti pagrindinę personalizuotą informaciją apie rinkimus ir balsavimo tvarką, rinkėjo dalyvavimą rinkimuose, užsisakyti kai kurias (projekto apimtyje sukurtas) pažymas, pateikti kai kuriuos elektroninius dokumentus ir gauti tam tikrą informaciją apie aukas politinės kampanijos dalyviui. 2. Siekiant tikslumo, buvo apibrėžta sąvoka „išsami informacija apie rinkimus“ ir nustatyti būtinų atverti duomenų principai Rinkimų duomenų atvėrimo visuomenei koncepcijoje, patvirtintoje Lietuvos Respublikos vyriausiosios rinkimų komisijos pirmininko 2017 m. gegužės 15 d. įsakymu „Dėl rinkimų duomenų atvėrimo visuomenei koncepcijos patvirtinimo“.   3) Atsižvelgiant į tai, kad šiuo metu turimi nepakankami finansiniai ištekliai ir techninės galimybės negali sukurti maksimalių prielaidų rinkimų (referendumų) skaidrumui ir viešumui užtikrinti, o rinkėjų informavimas laiku visų rinkimų organizavimo, jų vykdymo ir baigiamojo (ataskaitų) etapo metu yra viena didžiausių Komisijos siekiamybių, kuriai įgyvendinti yra būtina ieškoti papildomų išteklių, padedančių mažinti prielaidas rinkimų korupcijai atsirasti, buvo parengtas Europos Sąjungos finansavimui gauti „Skaidrūs rinkimai“ projektas, atitinkantis 2014–2020 metų Europos Sąjungos fondų investicijų veiksmų programos 10 prioriteto „Visuomenės poreikius atitinkantis ir pažangus viešasis valdymas“ Nr. 10.1.2-ESFA-V-916 priemonės „Nacionalinių kovos su korupcija priemonių įgyvendinimas“ projektų finansavimo sąlygų apraše apibrėžtą priemonės tikslą „Sumažinti korupcijos atsiradimo ir plitimo veiksnius viešajame sektoriuje“ bei 9.3 remiamą veiklą – korupcijos, korupcijos rizikos stebėsenai ir valdymui, taip pat korupcijos prevencijos ir (ar) korupcinio pobūdžio teisės pažeidimų tyrimo įgyvendinimui ir valdymui gerinti reikalingų priemonių kūrimas, tobulinimas, diegimas (pvz., registrai, valstybės informacinės sistemos, metodiniai dokumentai, kitos metodinės pagalbos priemonės). | | | |
| Tolimesni žingsniai | * Vykdyti intensyvesnę rinkimų duomenų sklaidą visuomenei priimtinais komunikacijos kanalais, suponuojančiais politikoje dalyvaujančių subjektų didesnę atskaitomybę visuomenei; * saugiai atverti visuomenei visus pagal Lietuvos Respublikos teisės aktus galimus rinkimų duomenis, juos surūšiuoti pagal interesanto vaidmenį (rinkėjo, kandidato ar rinkimų organizatoriaus) rinkimuose. | | | |
| Pagrindinių įsipareigojimo žingsnių įgyvendinimas | | Pradžios data | Pabaigos data | Įgyvendinimo lygis |
| Portalo ,,Rinkėjo puslapis“ sukūrimas | | 2012-09-01 | 2015-06-30 | Atlikta |
| Portalo ,,Rinkėjo puslapis“ plėtra | | - | - | Nepradėta |
| Kontaktinė informacija | | | | |
| Pagrindinė įsipareigojimą įgyvendinanti institucija/įstaiga | Lietuvos Respublikos vyriausioji rinkimų komisija | | | |
| Atsakingi asmenys | Kristina Ivanauskaitė-Pettinari | | | |
| Pareigos, departamentas | Mokymų ir komunikacijos skyriaus vedėja | | | |
| Elektroninis paštas ir telefono numeris | kristina.ivanauskaite-pettinari@vrk.lt; +370 5 239 6982 | | | |
| Kiti su įsipareigojimo įgyvendinimu susiję asmenys | | | | |
| Ministerijos, departamentai / įstaigos | Lietuvos Respublikos teisingumo ministerija | | | |
| Pilietinės visuomenės organizacijos, privatus sektorius, daugiašaliai santykiai, darbo grupės | - | | | |
| Papildoma informacija | | | | |
| Šis įsipareigojimas kaip atskira priemonė yra numatytas Nacionalinės kovos su korupcija 2015–2025 metų programos įgyvendinimo 2015–2019 metų tarpinstituciniame plane. | | | | |

|  |  |  |  |  |
| --- | --- | --- | --- | --- |
| **III. Piliečių dalyvavimo ir įsitraukimo į viešuosius valstybės reikalus didinimas** | | | | |
| 6. Sukurti konsultavimosi su visuomene mechanizmą. | | | | |
| 2016 m. gruodžio 31 d. - 2018 m. birželio 30 d. | | | | |
| Pagrindinė įsipareigojimą įgyvendinanti institucija / įstaiga | Lietuvos Respublikos Vyriausybės kanceliarija | | | |
| **Įsipareigojimo aprašymas** | | | | |
| Pagrindinė sprendžiama problema | Visuomenė vangiai dalyvauja viešojo valdymo procesuose. Siekiant aktyviau įtraukti visuomenę į valdymo procesus, institucijoms trūksta bendro konsultavimosi su visuomene mechanizmo reglamentavimo ir jo taikymo praktikos. Kol kas nėra bendros viešųjų konsultacijų metodikos, nenustatyti pagrindiniai konsultavimosi principai, terminai, standartai, neaprašyti konsultavimosi būdai, institucijoms trūksta metodinės pagalbos ir reikiamų kompetencijų tinkamai vykdyti viešąsias konsultacijas. Būtina ne tik skatinti visuomenės dalyvavimą valdyme, reikia stebėti ir vertinti šio dalyvavimo veiksmingumą. | | | |
| Įsipareigojimas | Įsipareigojimas sukurti konsultavimosi su visuomene mechanizmą siejamas su tikslu reglamentuoti viešųjų konsultacijų vykdymo procedūrą ir parengus metodinius dokumentus formuoti bendrą konsultavimosi praktiką tarp institucijų. Pagrindinis tikslas paskatinti visuomenę aktyviau dalyvauti viešojo valdymo procesuose. | | | |
| Kaip įsipareigojimo įgyvendinimas prisidės prie visuomenės problemos sprendimo? | 1. Bus parengta viešųjų konsultacijų metodika, kurią bendrai taikys Vyriausybei atskaitingos institucijos ir įstaigos. Parengtą metodiką taikyti bus rekomenduojama ir savivaldybių institucijoms ir įstaigoms. Metodikoje bus išdėstyti viešųjų konsultacijų principai, konsultacijų organizavimo ir vykdymo tvarka, viešųjų konsultacijų proceso dalyviai ir jų funkcijos.  Laukiamas rezultatas: atsižvelgiant į metodikos nuostatas, bus formuojama bendra viešųjų konsultacijų praktika ir visuomenė skatinama aktyviau dalyvauti valdyme.  2. Siekiant užtikrinti tinkamą viešųjų konsultacijų metodikos nuostatų taikymą, bus parengtos jos taikymo gairės. Gairėse bus pateiktos praktinės rekomendacijos institucijoms, kaip remiantis metodikos nuostatomis planuoti, organizuoti ir vykdyti viešąsias konsultacijas, kaip analizuoti, vertinti ir viešinti viešųjų konsultacijų rezultatus.  Laukiamas rezultatas: šios gairės padės institucijoms pasirinkti optimalų konsultavimosi būdą ir per konkrečius pavyzdžius formuoti bendrą viešųjų konsultacijų praktiką.  3. Siekiant paskatinti institucijas aktyviai taikyti parengtos viešųjų konsultacijų metodikos nuostatas ir vadovautis jos taikymo gairėmis, bus parengtas šiems metodiniams dokumentams viešinti skirtas elektroninis leidinys. Siekiant skatinti visuomenę dalyvauti viešosiose konsultacijose, bus sukurtas informacinis vaizdo klipas.  Laukiamas rezultatas: parengtas (sukurtas) elektroninis leidinys ir informacinis vaizdo klipas įvairiais komunikavimo kanalais bus pristatomas (viešinamas) institucijoms ir visuomenei, taip skatinant institucijas naudotis sukurtais metodiniais dokumentais, o visuomenę – dalyvauti konsultacijose.  4. Siekiant įvertinti, kokį poveikį ir kam daro taikomos atitinkamos visuomenės dalyvavimo viešojo valdymo procesuose priemonės, bus parengta ir praktiškai išbandyta visuomenės dalyvavimo viešojo valdymo procesuose stebėsenos metodika. Šioje metodikoje bus pateikiamos rekomendacijos, kaip vykdyti viešųjų konsultacijų ir kitų visuomenės dalyvavimo viešajame valdyme priemonių taikymo rezultatų stebėseną, vertinimą ir jų viešinimą.  5. Remiantis metodikos nuostatomis, bus periodiškai stebimas ir vertinamas visuomenės dalyvavimo viešojo valdymo procesuose veiksmingumas. | | | |
| Kaip šis įsipareigojimas susijęs su AVP vertybėmis? | Šis įsipareigojimas yra susijęs su AVP vertybėmis: skaidrumas, pilietinis aktyvumas, atskaitomybė. Įvykdytas įsipareigojimas bus naudingas institucijoms siekiant gerinti informacijos prieinamumą ir visuomenei pateikiamos informacijos apie viešąsias konsultacijas kokybę. Įsipareigojimas taip pat prisideda prie geresnių sąlygų visuomenei dalyvauti bei įsitraukti į sprendimų priėmimą sudarymo, tad yra susijęs su pilietinio aktyvumo vertybe. Įsipareigojimas sukurti konsultavimosi su visuomene mechanizmą yra susijęs su siekiu pagerinti esamą reguliacinę viešųjų konsultacijų sistemą. | | | |
| Įgyvendinimo lygiai | Nepradėta | Pradėta įgyvendinti | Įpusėta | Atlikta |
|  |  |  | X |
| Konkrečių rezultatų aprašymas | * 2018 m. I ketv. parengta ir išbandyta viešųjų konsultacijų metodika, kurioje nustatyti viešųjų konsultacijų principai, viešųjų konsultacijų etapas integruotas į geresnio reglamentavimo procesą, nustatytas viešųjų konsultacijų vykdymo pagal vieningą standartą procesas. Taip pat parengtos viešųjų konsultacijų praktinio taikymo gairės institucijoms. * Metodikoje siūlomas viešųjų konsultacijų procesas buvo išbandytas praktiškai – pagal vieningą standartą įvykdžius 7 viešąsias konsultacijas ministerijose ir kitose įstaigose. * Viešųjų konsultacijų metodika ir jos taikymo gairės pristatytos institucijoms 2018-05-28 vykusioje konferencijoje „Viešosios konsultacijos: kelias į geresnius sprendimus”, o 2018-06-12 viešųjų konsultacijų mechanizmas pristatytas ministerijų kancleriams/atstovams (Tarpinstituciniame pasitarime). * Parengtas ir paskelbtas ([www.epilietis.lt](http://www.epilietis.lt)) viešųjų konsultacijų praktinio taikymo gairių elektroninis leidinys, skirtas institucijoms pagal vieningą standartą ir kokybiškai vykdyti konsultacijas. * Sukurtas ir paskelbtas ([www.epilietis.lt](http://www.epilietis.lt)) video klipas, skatinantis visuomenę dalyvauti viešosiose konsultacijose. * Įgyvendintos veiklos, skirtos sukurtų metodinių įrankių praktiniam įtvirtinimui: kiekvienai ministerijai atskirai pristatyti viešųjų konsultacijų principai, eiga. | | | |
| Tolimesni žingsniai | * 2018 m. pab. bus atlikta visuomenės dalyvavimo valdyme stebėsena pagal naujai parengtą metodiką. Stebėsena leis įvertinti viešųjų konsultacijų proceso pažangą ir praktiką ministerijose, numatyti konsultacijų kokybės užtikrinimo strategiją ir pan. * 2019 m. pr. planuojami įstaigų darbuotojų tiksliniai mokymai dėl viešųjų konsultacijų vykdymo; * Iki 2020 metų vasario mėn. planuojama išbandyti labiau įtraukius, šiuolaikinius konsultavimosi su visuomene būdus/metodus. | | | |
| Pagrindinių įsipareigojimo žingsnių įgyvendinimas | | Pradžios data | Pabaigos data | Įgyvendinimo lygis |
| 1. Parengta viešųjų konsultacijų metodika, 1 vnt. | | 2016-12-31 | 2018-06-30 | Atlikta |
| 1. Parengtos viešųjų konsultacijų metodikos taikymo gairės, 1 vnt. | | 2016-12-31 | 2018-06-30 | Atlikta |
| 1. Parengtos viešųjų konsultacijų metodikos ir jos taikymo gairių viešinimo priemonės (el. leidinys ir video klipas), 2 vnt. | | 2016-12-31 | 2018-06-30 | Atlikta |
| 1. Įgyvendintos veiklos, skirtos sukurtų metodinių įrankių praktiniam įtvirtinimui: kiekvienai ministerijai atskirai pristatyti viešųjų konsultacijų principai, eiga (14 vnt. konsultacijų) | | 2018-08-08 | 2018-09-27 | Atlikta |
| 5. Parengta visuomenės dalyvavimo viešojo valdymo procesuose stebėsenos metodika, 1 vnt. | | 2016-12-31 | 2018-06-30 | Įpusėta |
| Kontaktinė informacija | | | | |
| Pagrindinė įsipareigojimą įgyvendinanti institucija/įstaiga | Lietuvos Respublikos Vyriausybės kanceliarija | | | |  |  |
| Atsakingi asmenys | Gitana Vaškelienė | | | |
| Pareigos, departamentas | Asmenų aptarnavimo skyriaus vedėja | | | |
| Elektroninis paštas ir telefono numeris | [gitana.vaskeliene@lrv.lt](mailto:gitana.vaskeliene@lrv.lt); +370 706 63 976 | | | |
| Kiti su įsipareigojimo įgyvendinimu susiję asmenys | | | | |
| Ministerijos, departamentai / įstaigos | Vidaus reikalų ministerija | | | |
| Pilietinės visuomenės organizacijos, privatus sektorius, daugiašaliai santykiai, darbo grupės | * Atviros Vyriausybės tinklas | | | |

|  |  |  |  |  |
| --- | --- | --- | --- | --- |
| **III. Piliečių dalyvavimo ir įsitraukimo į viešuosius valstybės reikalus didinimas** | | | | |
| 7. Ugdyti atviro viešojo valdymo kultūrą valstybės tarnyboje diegiant atviros Vyriausybės partnerystės vertybes | | | | |
| 2016 gruodžio 31 d.- 2018 birželio 30 d. | | | | |
| Pagrindinė įsipareigojimą įgyvendinanti institucija / įstaiga | Lietuvos Respublikos Vyriausybės kanceliarija | | | |
| **Įsipareigojimo aprašymas** | | | | |
| Pagrindinė sprendžiama problema | Valstybės tarnautojai ir darbuotojai dažnai nesupranta atviros valdžios ir atviro viešojo valdymo svarbos. Net ir suprantantys šias sąvokas valstybės tarnautojai stokoja įgūdžių ir žinių, kaip pritaikyti atviro viešojo valdymo principus. | | | |
| Įsipareigojimas | Siekiant ugdyti valstybės tarnautojų ir darbuotojų kompetencijas, stiprinti atviro viešojo valdymo kultūrą ir sukurti valstybės ir savivaldybės institucijų ir pilietinės visuomenės bendradarbiavimo forumą, skirtą atviros valdžios principų taikymo gerajai praktikai skleisti. | | | |
| Kaip įsipareigojimo įgyvendinimas prisidės prie visuomenės problemos sprendimo? | 1. Siekiant sustiprinti valstybės tarnautojų ir darbuotojų gebėjimus atviro viešojo valdymo srityje bus suorganizuoti mokymai valstybės tarnautojams. Valstybės tarnautojai ir darbuotojai, kurie savo kasdienėje veikloje susiduria su piliečiais, geriau supras atviro viešojo valdymo prasmę ir metodus, tinkamai taikys atviro viešojo valdymo principus savo kasdieniuose darbuose.  2. Siekiant sukurti valstybės ir savivaldybės institucijų ir pilietinės visuomenės bendradarbiavimo forumą bus surengtos konferencijos, seminarai ir diskusijos kartu su pilietine visuomene. Valstybės ir savivaldybių institucijos kartu su pilietine visuomene turės organizuoto bendradarbiavimo platformą, kuri padės perprasti atviro viešojo valdymo prasmę ir metodus, taip pat sudarys prielaidas valdžios institucijoms ir pilietinės visuomenės atstovams bendradarbiauti kasdienėje veikloje. | | | |
| Kaip šis įsipareigojimas susijęs su AVP vertybėmis? | Šis įsipareigojimas susijęs su AVP skaidrumo, atskaitomybės ir pilietinio aktyvumo vertybėmis.  Įvykdžius įsipareigojimą mokymų metu sustiprinti valstybės tarnautojų ir darbuotojų gebėjimus atviro viešojo valdymo srityje, valstybės tarnautojai plačiau taikys atviro viešojo valdymo principus ir metodus savo veikloje, įskaitant ir skaidrumo bei atskaitomybės principus.  Sukūrus valstybės ir savivaldybės institucijų ir pilietinės visuomenės bendradarbiavimo forumą bus praplėstos visuomenės galimybės ir sugebėjimai dalyvauti sprendimų priėmime arba daryti jiems įtaką. | | | |
| Įgyvendinimo lygiai | Nepradėta | Pradėta įgyvendinti | Įpusėta | Atlikta |
|  |  | X |  |
| Konkrečių rezultatų aprašymas | Suorganizuota viena iš penkių numatomų diskusijų – apskritojo stalo diskusija „Atviras viešasis valdymas: kur esame ir kur link einame? “ | | | |
| Tolimesni žingsniai | * Bus suorganizuota iki 5 viešojo valdymo institucijų darbuotojų mokymų, kurių metu bus aiškinama atviros valdžios samprata, principai ir kita. * Siekiant plėtoti valstybės ir savivaldybės institucijų ir pilietinės visuomenės bendradarbiavimo forumą, bus suorganizuota iki 2 konferencijų, iki 2 seminarų bei iki 4 diskusijų viešojo valdymo atvirumo tematika. | | | |
| Pagrindinių įsipareigojimo žingsnių įgyvendinimas | | Pradžios data | Pabaigos data | Įgyvendinimo lygis |
| 1. Surengtos konferencijos, seminarai ir diskusijos kartu su pilietine visuomene | | 2016-12-31 | 2018-06-30 | Įpusėta |
| 2. Suorganizuoti mokymai valstybės tarnautojams | | 2016-12-31 | 2018-06-30 | Pradėta įgyvendinti |
| Kontaktinė informacija | | | | |
| Pagrindinė įsipareigojimą įgyvendinanti institucija/įstaiga | Lietuvos Respublikos Vyriausybės kanceliarija | | | |
| Atsakingi asmenys | Gitana Vaškelienė | | | |
| Pareigos, departamentas | Asmenų aptarnavimo skyriaus vedėja | | | |
| Elektroninis paštas ir telefono numeris | [gitana.vaskeliene@lrv.lt](mailto:gitana.vaskeliene@lrv.lt) +370 706 63 976 | | | |
| Kiti su įsipareigojimo įgyvendinimu susiję asmenys | | | | |
| Ministerijos, departamentai / įstaigos | Ministerijų ir joms pavaldžių įstaigų atstovai, savivaldybių administracijų atstovai. | | | |
| Pilietinės visuomenės organizacijos, privatus sektorius, daugiašaliai santykiai, darbo grupės | Pilietinės visuomenės institutas, ,,Transparency international“ Lietuvos skyrius, Nevyriausybinių organizacijų informacijos ir paramos centro atstovai ir kiti. | | | |

|  |  |  |  |  |
| --- | --- | --- | --- | --- |
| **III. Piliečių dalyvavimo ir įsitraukimo į viešuosius valstybės reikalus didinimas** | | | | |
| 8. Sukurti NVO duomenų bazę | | | | |
| 2016 m. rugsėjo 30 d. – 2018 m. gruodžio 31 d**.** | | | | |
| Pagrindinė įsipareigojimą įgyvendinanti institucija / įstaiga | Socialinės apsaugos ir darbo ministerija | | | |
| **Įsipareigojimo aprašymas** | | | | |
| Pagrindinė sprendžiama problema | Nuo 2004 metų NVO duomenų baze disponuoja pagrindinė įstaiga - Registrų centras, tačiau joje neidentifikuotos tos organizacijos, kurios iš tiesų yra NVO pagal Nevyriausybinių organizacijų plėtros įstatyme apibrėžtą sąvoką. Tam tikrą duomenų bazę turi ir Valstybinė mokesčių inspekcija prie Finansų ministerijos (disponuoja ne pelno juridinių subjektų, turinčių paramos gavėjo statusą, duomenimis), tačiau ir joje NVO pagal nepriklausomumo prigimtį ir įstatyme nustatytą NVO apbrėžimą nėra atskirtos. Todėl būtina viena informacinė NVO duomenų kaupimo sistema, kurioje ne tik būtų atskirtos *tikrosios* NVO, bet ir sudarytos sąlygos mažinti administracinę naštą bei išlaidas, susijusias su valdymo organų pasikeitimu ar ataskaitų pateikimu.  Pagrindinė problema – iki šiol neaiškus registruotų ir realiai veikiančių NVO skaičius, t. y. konkrečios duomenų apie NVO ir jų veiklą bazės nebuvimas. Registrų centro duomenimis, šiuo metu Lietuvoje įregistruota daugiau kaip 20 tūkst. NVO (asociacijų, labdaros ir paramos fondų, viešųjų įstaigų). Šis skaičius netikslus dėl 2 priežasčių:   * 1. nėra žinoma, kurios organizacijos yra realiai veikiančios, kadangi gali būti įregistruotos prieš daug metų ir realiai veiklos nevykdo;   2) neaišku, ar pagal šias teisines formas įkurtos organizacijos gali būti vadinamos NVO.  Nurodomas Lietuvoje registruotų NVO skaičius neparodo nei jų realaus veikimo masto, nei atitikties NVO sąvokai, apibrėžtai įstatyme. Tokio neapibrėžtumo sąlygomis daugumai potencialių rėmėjų ir net pačioms NVO nėra žinoma, kiek ir kokių organizacijų realiai veikia Lietuvoje. | | | |
| Įsipareigojimas | Sukurti ir įgyvendinti teisines, technines ir organizacines priemones siekiant užtikrinti NVO sektoriaus skaidrumą ir viešumą. NVO duomenų bazės sukūrimo tikslas – turėti duomenų sistemą, kuri teiktų standartizuotą informaciją apie NVO sektorių ir jo dalyvavimą įgyvendinant viešąsias valstybės ar savivaldybių institucijų konkurso būdu finansuojamas programas. | | | |
| Kaip įsipareigojimo įgyvendinimas prisidės prie visuomenės problemos sprendimo? | Ši duomenų bazė sudarytų sąlygas sukurti konsoliduotos informacijos rinkimo ir sklaidos priemonę Lietuvos statistikos departamentui, nevyriausybinio sektoriaus ir valstybinių institucijų atstovams, akademinei bendruomenei ir visai visuomenei. Taip bus užtikrintas NVO sektoriaus skaidrumo principas, sumažės administracinė našta (kurią patiria valstybės institucijos) ir finansinė našta (kurią patiria NVO, mokėdamos mokesčius Registrų centrui už duomenų apie save teikimą ir keitimą). Tai būtų viena informacinė NVO duomenų kaupimo sistema, kurioje būtų atskirtos tikrosios NVO ir standartizuotą informaciją apie Lietuvos nevyriausybinį sektorių bei jo dalyvavimą įgyvendinat viešąsias valstybės/savivaldybių institucijų konkurso būdu finansuojamas programas. | | | |
| Kaip šis įsipareigojimas susijęs su AVP vertybėmis? | Ši duomenų bazė sudarytų sąlygas sukurti konsoliduotos informacijos rinkimo ir sklaidos priemonę Lietuvos statistikos departamentui, nevyriausybinio sektoriaus ir valstybinių institucijų atstovams, akademinei bendruomenei ir visai visuomenei. Tokia informacija sudarys sąlygas pamatyti realią NVO sektoriaus apžvalgą ir nuolat besikeičiančią organizacijų / žmonių dalyvavimo aplinką, finansinius duomenis. Taip bus užtikrintas skaidrumo principas. | | | |
| Papildoma informacija | [Lietuvos Respublikos Vyriausybės programos įgyvendinimo planas](https://www.e-tar.lt/portal/lt/legalAct/2389544007bf11e79ba1ee3112ade9bc/mXsebbCucK) | | | |
| Įgyvendinimo lygiai | Nepradėta | Pradėta įgyvendinti | Įpusėta | Atlikta |
|  | X |  |  |
| Konkrečių rezultatų aprašymas | Atsižvelgiant į Europos Komisijos gerąją patirtį, parengta NVO duomenų bazės steigimo koncepcija, tobulinant teisės aktuose numatytą NVO sąvoką, jog būtų sukurta NVO duomenų (potencialių pareiškėjų gauti valstybės finansavimą ir atsiskaitymo už gautas lėšas duomenis) bazė. Toks teisinis reguliavimas padėtų kaupti duomenis Juridinių asmenų registre apie Lietuvoje veikiančias nevyriausybines organizacijas ir aiškiai nustatyti, kiek juridinių asmenų, turinčių NVO statusą, yra Lietuvoje ir sudarytų prielaidas Juridinių asmenų registre ateityje kurti Nevyriausybinių organizacijų duomenų bazę, kuri taptų konsoliduotos informacijos apie nevyriausybinių organizacijų veiklos situaciją Lietuvoje (teisinis statusas, veiklos pobūdis, gaunamas finansavimas iš valstybės biudžeto ir pan.) rinkimo ir sklaidos priemone, kas būtų ypač naudinga valstybinėms institucijoms, konkursų būdu skiriančioms finansavimą iš valstybės biudžeto. Įkūrus Nevyriausybinių organizacijų fondą būtų sudarytos geresnės sąlygos nevyriausybinių organizacijų stabilumui ir plėtrai užtikrinti. | | | |
| Tolimesni žingsniai | Nevyriausybinių organizacijų plėtros įstatymo projekto pateikimas Vyriausybei 2018 m. lapkričio mėn. | | | |
| Pagrindinių įsipareigojimo žingsnių įgyvendinimas | Pradžios data | | Pabaigos data | Įgyvendinimo lygis |
| Parengtas Nevyriausybinių organizacijų plėtros įstatymo projektas, kuriame patikslintos NVO sąvoka | 2018-04-01 | | 2018-06-01 | (2/4) |
| Viešoji konsultacija (pastabų Nevyriausybinių organizacijų (NVO) plėtros įstatymo pakeitimams bei kitiems susijusiems dokumentams teikimas) | 2018-06-27 | | 2018-06-28 | (2/4) |
| Nevyriausybinių organizacijų plėtros įstatymo projekto tobulinimas | 2018-07-09 | | 2018-08-10 | (2/4) |
| Nevyriausybinių organizacijų plėtros įstatymo projekto pateikimas Vyriausybei | 2018-11-19 | | 2018-11-30 | (2/4) |
| Kontaktinė informacija | | | | |
| Pagrindinė įsipareigojimą įgyvendinanti institucija/įstaiga | Socialinės apsaugos ir darbo ministerija | | | |
| Atsakingi asmenys | Aurelija Olendraitė | | | |
| Pareigos, departamentas | Vyr. patarėja NVO ir bendruomenių klausimais | | | |
| Elektroninis paštas ir telefono numeris | aurelija.olendraite@socmin.lt  Tel. 8 706 68 248 | | | |
| Kiti su įsipareigojimo įgyvendinimu susiję asmenys | | | | |
| Ministerijos, departamentai / įstaigos | Teisingumo ministerija | | | |
| Pilietinės visuomenės organizacijos, privatus sektorius, daugiašaliai santykiai, darbo grupės | NVO taryba, Nacionalinė NVO koalicija | | | |

|  |  |  |  |  |
| --- | --- | --- | --- | --- |
| **III. Piliečių dalyvavimo ir įsitraukimo į viešuosius valstybės reikalus didinimas** | | | | |
| 9. Sukurti NVO fondą | | | | |
| 2016 m. gruodžio 31 d. – 2018 m. birželio 30 d**.** | | | | |
| Pagrindinė įsipareigojimą įgyvendinanti institucija / įstaiga | Socialinės apsaugos ir darbo ministerija | | | |
| **Įsipareigojimo aprašymas** | | | | |
| Pagrindinė sprendžiama problema | Nacionalines nevyriausybines organizacijos (toliau – NVO) vienija daugiau nei 1 milijoną Lietuvos piliečių. Atsižvelgiant į pastaraisiais metais atliktų tyrimų rezultatus, darytina išvada, jog dėl fragmentiško, ilgalaikio finansavimo neužtikrinančio, o tik paslaugoms teikti skiriamo NVO, ribojamas NVO įsitraukimas ir dalyvavimas viešojoje politikoje.  Kryptingai siekiant, kad NVO galėtų aktyviai įsitraukti ir dalyvauti viešojoje politikoje, numatyta įkurti Nacionalinį nevyriausybinių organizacijų fondą (toliau – fondas) ir tokiu būdu vystyti aktyvesnį NVO sektoriaus bendradarbiavimą su valstybės institucijomis, stiprinti NVO veiklas, susijusias su jų naudingu dalyvavimu viešojoje politikoje.  Iki šiol tokiai NVO veiklai valstybės finansavimas nebuvo skiriamas. Pilietinės visuomenės plėtros agentūros 2017 m. atliktoje galimybių studijoje nevyriausybinių organizacijų finansinis nestabilumas įvardijamas vienu rimčiausių pilietinės visuomenės plėtrą ribojančių iššūkių, užkertančių kelią tiek profesionaliai bendradarbiauti valdžios institucijoms ir nevyriausybinėms organizacijoms, tiek įtraukti piliečius į nevyriausybinių organizacijų veiklas. Formuojasi uždaras ratas: organizacija, turėdama nestabilius finansinius išteklius, negali pritraukti kvalifikuotų ir aktyvių darbuotojų, savanorių bei narių, kurie stiprintų bendradarbiavimą su valdžios institucijomis, taip pat sugebėtų pritraukti lėšų, parduotų paslaugas ar generuotų pajamas. | | | |
| Įsipareigojimas | Nevyriausybinių organizacijų institucinis stiprinimas, numatant tikslines finansavimo priemones, įkuriant fondą. Jo sukūrimas būtų reikšmingas siekiant, kad NVO taptų lygiavertės ir reikšmingos socialinio dialogo su valstybės institucijomis partnerės. | | | |
| Kaip įsipareigojimo įgyvendinimas prisidės prie visuomenės problemos sprendimo? | Atsižvelgiant į gerąją kitų valstybių praktiką, fondo sukūrimas – veiksmingas būdas, galintis spręsti institucinių gebėjimų stokos problemą. NVO atstovai, teikdami reikalingų, su konkrečiu sektoriumi susijusių žinių, pasidalytų savo patirtimi, o valstybės institucijos specialistai susietų šias žinias su strateginiais valstybės tikslais. Iš fondo būtų užtikrinamas finansavimas ypač tokioms sritims, kurioms nepakanka finansavimo, taip pat būtų išsprendžiamos problemos, susijusios su paramos NVO skirstymu, viešumo ir skaidrumo trūkumu. | | | |
| Kaip šis įsipareigojimas susijęs su AVP vertybėmis? | Įsipareigojimas susiję su šiomis AVP vertybėmis:   * skaidrumu: kryptingai stiprinant NVO veiklos kokybę didėtų jų atsakomybė, viešosios politikos sprendimų skaidrumas, būtų išspręstos problemos, susijusios su paramos skirstymo prioritetais, projektų atrankoje būtų daugiau viešumo; * efektyvumu: būtų stiprinama silpna Lietuvos pilietinė visuomenė, didėtų viešojo valdymo efektyvumas, stiprėtų demokratija, priimami sprendimai ir jų įgyvendinimas labiau atspindėtų visuomenės poreikius, augtų pasitikėjimas politikais ir valstybės tarnautojais; * atskaitomybe: NVO sektoriaus vaidmens visuomenėje ir veiklos rezultatų viešinimas, informacijos apie NVO sektoriaus būklę ir jų veiklą rinkimas, sisteminimas, pasiektų rezultatų viešinimas. | | | |
| Papildoma informacija | Siūloma priemonė prisideda prie šių valstybės strateginių dokumentų įgyvendinimo:   * Lietuvos Respublikos Vyriausybės programos įgyvendinimo plano; * Strategijos ,,Lietuva 2030’’; * 2014-2020 metų nacionalinės pažangos programos; * Viešojo valdymo tobulinimo 2012-2020 metų programos; * EBPO rekomendacijų Lietuvai; * Valstybinės švietimo 2013-2022 metų strategijos. | | | |
| Įgyvendinimo lygiai | Nepradėta | Pradėta įgyvendinti | Įpusėta | Atlikta |
|  | X |  |  |
| Konkrečių rezultatų aprašymas | * 2018 m. parengtas Nevyriausybinių organizacijų plėtros įstatymo projektas; * 2018 m. birželio 27 d. surengta viešoji konsultacija, kurioje dalyvavo daugiau nei 40 asmenų iš įvairių organizacijų bei valstybės institucijų; * Iki 2018 m. birželio 28 d. vyko projekto derinimas su suinteresuotomis institucijomis; * Finansų ministerija pateikė išvadą rugpjūčio 3 d. ; * Įstatymo projektas tobulinamas pagal pateiktas pastabas. Rengiamas detalesnis NVO fondo biudžeto poreikio pagrindimas. | | | |
| Tolimesni žingsniai | Planuojama:   * Nevyriausybinių organizacijų plėtros įstatymo projektą pateikti Vyriausybei 2018 m. lapkričio mėn.; * surengti tarptautinę konferenciją, siekiant pasisemti patirties iš panašių NVO fondų veikiančių kitose valstybėse. | | | |
| Pagrindinių įsipareigojimo žingsnių įgyvendinimas | | Pradžios data | Pabaigos data | Įgyvendinimo lygis |
| Parengtas Nevyriausybinių organizacijų plėtros įstatymo projektas | | 2018-04-01 | 2018-06-01 | (2/4) |
| Viešoji konsultacija (pastabų Nevyriausybinių organizacijų (NVO) plėtros įstatymo pakeitimams bei kitiems susijusiems dokumentams teikimas) | | 2018-06-27 | 2018-06-28 | (2/4) |
| Nevyriausybinių organizacijų plėtros įstatymo projekto tobulinimas | | 2018-07-09 | 2018-08-10 | (2/4) |
| Nevyriausybinių organizacijų plėtros įstatymo projekto pateikti Vyriausybei | | 2018-11-19 | 2018-11-30 | (2/4) |
| Kontaktinė informacija | | | | |
| Pagrindinė įsipareigojimą įgyvendinanti institucija/įstaiga | Socialinės apsaugos ir darbo ministerija | | | |
| Atsakingi asmenys | Aurelija Olendraitė | | | |
| Pareigos, departamentas | Vyr. patarėja NVO ir bendruomenių klausimais | | | |
| Elektroninis paštas ir telefono numeris | aurelija.olendraite@socmin.lt  Tel. 8 706 68 248 | | | |
| Kiti su įsipareigojimo įgyvendinimu susiję asmenys | | | | |
| Ministerijos, departamentai / įstaigos | Vidaus reikalų ministerija | | | |
| Pilietinės visuomenės organizacijos, privatus sektorius, daugiašaliai santykiai, darbo grupės | NVO taryba, Nacionalinė NVO koalicija | | | |

1. Informacija ataskaitoje pateikiama apie veiklas, įgyvendintas iki 2018 m. lapkričio 1 d. [↑](#footnote-ref-1)